stanford-oval/wikipedia huggingface dataset:
צ'ט ווקר
הערות שוליים

↑  סטטיסטיקות הקריירה של ווקר ב-NBA, באתר Basketball-Reference
1 2  דף השחקן, באתר היכל התהילה
↑  סטטיסטיקות המכללות של ווקר, באתר Sports-Reference
↑  רשימת הנבחרים בדראפט ה-NBA‏ 1962, באתר Basketball-Reference
↑  מאז שנת 1967 נשבר שיא זה מספר פעמים.
↑  סיכום עונת 1966/1967 ב-NBA, באתר הרשמי של ה-NBA
↑  רשימת הקלעים המובילים בתולדות ה-NBA, נכון לשנת 1975, באתר Basketball-Reference
↑  המובילים הסטטיסטיים של עונת 1970/1971 ב-NBA, באתר Basketball-Reference
| --- | --- |
בקרת זהויות :  BnF: cb14041983s (data)  ISNI: 0000 0001 1735 8162  LCCN: n94111628  SNAC: w61k06vp  VIAF: 212087   WorldCat (עם VIAF): 212087
קידוד וידאו

קִידּוּד וידאו הוא פתרון טכנולוגי שנועד להקטין את נפחם של קובצי וידאו, תוך פגיעה מינימלית באיכותם, על מנת שידרשו פחות נפח אחסון או שיהיה ניתן לשדר אותם באמצעות רוחב פס נמוך יותר. קיימים אלגוריתמים שונים לקידוד וידאו, רובם מאבדי נתונים (כדוגמת MPEG, Theora ו-DivX) וחלקם משמרי נתונים (כדוגמת HuffYUV). הקידוד מתבצע באמצעות התקן חומרה או תוכנה המכונים מקודד (Encoder). על מנת לצפות בקובץ וידאו מקודד יש להשתמש ברכיב מפענח (Decoder).
קידוד אופייני לווידאו בדחיסה מאבדת נתונים עובד באופן הבא. התמונה הראשונה בסרט היא פריים בסיס, והיא יכולה להיות דחוסה בפורמט כמו JPG. לאחר מכן שומרים רק את השינויים שבין פריים לפריים. אחרי מספר מסוים של פריימרים יוצרים תמונת בסיס חדשה וחוזר חלילה.
ראו גם

דחיסת נתונים
המרת קידוד
קוף-מעופף

| קוף-מעופף |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי עטלפי פרי
משפחה:: עטלפי פרי
סוג:: קוף-מעופף
מינים
 5
שם מדעי
 Pteralopex ‏תומאס, 1888
תחום תפוצה


קוף-מעופף או עטלף הקוף (שם מדעי: Pteralopex) הוא סוג של עטלף בינוני-גדול במשפחת עטלפי הפירות, שכולל 5 מינים שאנדמיים לארכיפלג של איי שלמה באזור מלנזיה. הסוג שהוקם בשנת 1888 על ידי הזואולוג הבריטי אולדפילד תומאס ידוע בתכונות האנטומיות הייחודיות שלו, ואחדים מהמינים בו תוארו מדעית רק בתחילת המאה ה-21. הטקסון המונוטיפי קוף-מעופף פיג'יאני סווג בעבר כמין בסוג זה, עד שבשנת 2005 הוקצה עבורו סוג נפרד - Mirimiri על בסיס סטיה גנטית משמעותית. כל מיני הקוף המעופף נמצאים ברמות שונות של סכנת הכחדה עקב בירוא יערות.
תיאור ואנטומיה > אנטומיה ומאפיינים פיזיים

לקוף המעופף גוף גוצי ומוצק, גולגולת עגלגלה ומסיבית וחרטום נפוח ורחב. האוזניים הקטנטנות רחבות ועגולות ומוסתרות לעיתים קרובות בפרווה. העיניים גדולות במיוחד עם אישונים אדומים או כתומים. התכונות הייחודיות הללו מבדילות אותו היטב מקרובו השועל המעופף, והן אחראיות לדמיון הבולט בינו לבין הקוף שמשמש כסימן ההיכר של הסוג. בניגוד לעטלפי פירות אחרים, מקום החיבור של קרומי התעופה אצל הקוף המעופף הוא ליד השדרה ולא בצדדי הגוף. כפות הרגליים רחבות עם טפרים גדולים וחזקים.
הקוף המעופף מתאפיין ברכס גולגולתי, קשתות זיגומטיות עבות ולסתות גדולות; כל אלו מצביעים על שרירי לעיסה חזקים במיוחד. המורפולוגיה של השיניים גם היא ייחודית: החותכות הקדמיות כמעט כפולות בגודלן ביחס לעטלפי הפירות, הניבים חזקים ומסיבים, והטוחנות מרובעות ורחבות; מעבר לכך, השיניים גם מחודדות באופן כללי. השילוב בין האנטומיה של הלסת למורפולוגיה של השיניים מאפשרות לקוף המעופף לפצח ולאכול פירות קשים במיוחד.
הקוף המעופף הוא עטלף גדול למדי: אורך ראשו וגופו 16–28 ס״מ (285-161 מ״מ - בהתאם למין), אורך הזרוע 11–17 ס״מ, ומוטת הכנפיים עד 34 ס״מ. משקלו נע בין 225 ל-790 גרם ובממוצע חצי ק״ג. הסוג נטול זנב, וכנף הזנב מסתכמת בקרום דק לאורך החלק הפנימי של הרגליים. אין דו-צורתיות זוויגית משמעותית, והזכרים והנקבות זהים במידות הגוף.
תיאור ואנטומיה > כסות

הפרווה של הקוף המעופף עבה, צפופה וצמרירית, כשאצל חלק מהמינים היא ארוכה ואצל חלק קצרה. על הזרועות והשוקיים יש שרוולים עבים של שיער, והראש גם הוא שעיר יחסית (להוציא את החרטום).
צבעה הכללי משתנה בין המינים ונע בין שחור פחם לחום אדמדם, חום זית או אוכרה, כאשר הגחון נוטה להיות חיוור יותר. לחלק מהמינים יש טלאי זהוב או לבן על החזה. הכנפיים השחורות מוכתמות או מנומרות בחברבורות בהירות, ואילו הזרועות, הרגליים והחרטום בצבע ורוד, בורדו או סגלגל.
תפוצה

מיני הקוף המעופף אנדמיים לאזור מלנזיה, ומצויים באיים הבאים הפזורים בין ים שלמה לאוקיינוס השקט: בוגנוויל, בוקה, גוודלקנל, צ'ויסאול, ניו-ג'ורג'יה, סנטה איזבל, ואנגונו וקולומבנגרה. האיים הללו נמצאים בשטחן של המדינות איי שלמה ופפואה גינאה החדשה ומהווים חלק מהארכיפלג של איי שלמה.
אקולוגיה

בית הגידול של הקופים המעופפים מוגבל לאזור אקולוגי המכונה יערות הגשם של איי שלמה; הוא מורכב מפסיפס של יער גשם טרופי, יער עננים, יער מנגרובים, ביצות מים מתוקים ובתה חופית. הטמפרטורות באזורי המחיה של הסוג 20–30 מעלות וכמות המשקעים הממוצעת גבוהה למדי ועומדת על כ-2,000 מילימטר לשנה.
הקופים המעופפים פעילים בשעות הלילה, ומבלים את שעות היום בשינה בחללי עצים או על גזעים ושרכים; מקום המחסה ממוקם בדרך כלל בגובה 6–10 מטר מעל קרקעית היער. הם חיים בבדידות, בזוגות או בקבוצות קטנות של עד 10 פרטים. הקופים המעופפים אוכלי פירות, וניזונים בעיקר מתאנים, מנגו, קוקוס וצוף; היכולת לפצח אגוזי קוקוס ופירות קשים אחרים מתאפשרת בזכות שרירי הלעיסה החזקים, הלסתות המסיביות והשיניים הגדולות והמחודדות. ההיריון נמשך מספר חודשים, ולאחריהם נולד גור יחיד בין אפריל ליוני.
הקוף המעופף הוא סוג העטלף הנדיר ביותר, שכן כל המינים שבו מאוימים מצד אובדן בית גידול באמצעות בירוא יערות כמו גם מציד עבור הבשר או בשל היותם מזיקים למטעי פירות. אובדן בית הגידול חמור במיוחד לאור טווח התפוצה המצומצם של הסוג שמגובל לאיים הגדולים של איי שלמה. שני מינים בסוג נמצאים בסכנת הכחדה חמורה (CR), שני מינים בסכנת הכחדה (EN) ומין אחד פגיע (VU).
מינים

בסוג זה 5 מינים:
קוף-מעופף בוגנוויל (Pteralopex anceps)
קוף-מעופף גוודלקנל (Pteralopex atrata)
קוף-מעופף ניו-ג'ורגיה (Pteralopex taki)
קוף-מעופף הררי (Pteralopex pulchr)
קוף-מעופף גדול (Pteralopex flanneryi)
קווינסי ווטס

קווינסי ד. ווטס (באנגלית: Quincy D. Watts נולד ב-19 ביוני 1970), הוא אתלט אמריקני בעבר. הוא אלוף אולימפי בעל 2 מדליות זהב (ברצלונה 1992), אלוף עולם (שטוטגרט 1993) ושיאן עולם. בעל התוצאה השביעית בטיבה בעולם בריצת 400 מטר בכל הזמנים.
ביוגרפיה

ווטס נולד בדטרויט, מישיגן. בגיל 4 עבר עם אימו ללוס אנג'לס. הוא התאמן אצל מאמן הספרינט ג'ון סמית. הוא בוגר של אוניברסיטת דרום קליפורניה.
ביוגרפיה > 1991

באליפות העולם שנערכה בטוקיו, יפן בשנת 1991 זכה ווטס במדליית כסף בריצת שליחים 4x400 מטר בתוצאה של 3:57.57 דקות, אחרי בריטניה (2:57:53 דקות) ולפני ג'מייקה (3:00.10 דקות). הזמן שקבע בשליחים היה 43.40 שניות.
ביוגרפיה > 1992

באליפות המכללות באתלטיקה של ארצות הברית (NCAA) שנערכה בשנת 1992 זכה ווטס במדליית זהב בריצת 400 מטר.
ביוגרפיה > 1992 > אלוף אולימפי

במבחנים האמריקאים לאולימפיאדת ברצלונה (1992) קבע ווטס בריצת 400 מטר בשלב חצי הגמר שיא אישי של 43.97 שניות, בסופו של דבר הוא סיים שלישי במבחנים. במשחקים האולימפיים עצמם הוא זכה בשתי מדליות זהב, בריצת 400 מטר בשיא אולימפי חדש של 43.50 שניות, לפני בן ארצו האלוף האולימפי היוצא סטיב לואיס (44.21 שניות) וסמסון קיטור מקניה (44.24 שניות), כבר בשלב חצי הגמר הוא קבע שיא אולימפי חדש של 43.71 שניות ובריצת שליחים 4x400 מטר, בשיא עולם חדש של 3:55.74 דקות, לפני קובה (2:59.51 דקות) ובריטניה (2:59.73 דקות). הזמן שקבע בשליחים היה 43.00 שניות, אחת התוצאות המהירות בהיסטוריה, אך זמן זה לא רשמי. התוצאה שקבע בריצת 400 מטר הייתה הזמן השני בטויבו בעולם אחרי השיא העולמי של בוץ' ריינולדס בן ארצו.
ביוגרפיה > 1993

באליפות העולם שנערכה בשטוטגרט, גרמניה בשנת 1993 זכה ווטס במדליית זהב בריצת שליחים 4x400 מטר בשיא עולם חדש של 2:54.29 דקות. נוסף לכך, הוא סיים במקום רביעי בריצת 400 מטר בתוצאה של 45.05 שניות, המנצח היה מייקל ג'ונסון בן ארצו (43.65 שניות). לרוע מזלו בריצה זו אחת מהנעליים שלבש התפרקה בחלק האחרון של הריצה ולמרות זאת הוא המשיך לרוץ ולסיים את הריצה.
ביוגרפיה > 1994 - 1995

בשנים 1994 ו-1995 סבל ווטס מפציעות ובעיות במשקל ולא הצליח לשחזר את הישגיו ולרדת מגבול 45 שניות בריצת 400 מטר.
ביוגרפיה > 1996

במבחנים האמריקאים לאולימפיאדת אטלנטה (1996) סיים ווטס רק במקום שביעי בריצת 400 מטר בתוצאה של 45.64 שניות ולא זכה להשתתף באולימפיאדה ולהגן על תוארו.
חיים אישיים

בשנת 1997 פרש ווטס מספורט תחרותי. הוא משמש מאמן אתלטיקה באוניברסיטת דרום קליפורניה ומאמן אישי של ספורטאים שונים, בהם מייקל נורמן וראיי בנג'מין.
הערות שוליים

↑  ריצת הגמר שבה הנעל מתפרקת, קטע מ-youtube
| --- | --- |
בקרת זהויות :  World Athletics: 14254412
צ'ט הולמגרן

| --- | --- |

הולמגרן במדי  אוקלהומה סיטי ת'אנדר, 2024
 לידה:  1 במאי 2002 (בן 22) מיניאפוליס, מינסוטה, ארצות הברית
 שם מלא:  צ'ט תומאס הולמגרן
 עמדה:  פאוור פורוורד, סנטר
 גובה:  2.16 מטרים
 מספר:  7
 מכללה:  אוניברסיטת גונזגה (2021–2022)
 דראפט:  בחירה שנייה, 2022 אוקלהומה סיטי ת'אנדר
 קבוצות כשחקן
 2022–:  אוקלהומה סיטי ת'אנדר
 הישגים כשחקן
 חמישיית הרוקיז הראשונה (2024)
צ'ט תומאס הולמגרן (באנגלית: Chet Thomas Holmgren; נולד ב-1 במאי 2002) הוא כדורסלן אמריקאי המשחק בעמדות הפאוור פורוורד והסנטר באוקלהומה סיטי ת'אנדר. גובהו עומד על 2.16 מטרים, ומוטת זרועותיו מגיעה ל-2.29 מטרים.
קריירה

הולמגרן נולד במיניאפוליס, מינסוטה, והחל לשחק כדורסל בהדרכתו של אביו, דייב, ששיחק 57 משחקי כדורסל בקולג' עבור מינסוטה בשנים 1984–1988. בכיתה ו' החל ללמוד בבית ספר פרטי נוצרי במיניאפוליס, ובאותו זמן כבר היה בגובה 1.88 מטרים. עד כיתה ט' צמח הולמגרן לגובה של 2.06 מטרים.
בהגיעו לגיל האוניברסיטה, הוא קיבל כ-30 הצעות מקבוצות כדורסל של אוניברסיטאות רבות, ובחר לשחק באוניברסיטת גונזגה בעקבות ג'יילן סאגס, איתו שיתף פעולה בתיכון. בהופעת הבכורה שלו, הולמגרן קלע 14 נקודות, 13 ריבאונדים, 7 חסימות ו-6 אסיסטים בניצחון 97–63 על דיקסי סטייט, והפך לשחקן הראשון מזה 25 שנים שרשם לפחות 10 נקודות, 10 ריבאונדים, 5 אסיסטים ו-5 חסימות בהופעת הבכורה שלו בטורניר המכללות. בשנתו הראשונה והיחידה באוניברסיטה העמיד ממוצעים של 14.1 נקודות, 9.9 ריבאונדים ו-3.7 חסימות למשחק. ב-21 באפריל 2022 הכריז כי יתמודד בדראפט 2022 ב-NBA.
בדראפט נבחר הולמגרן בבחירה השנייה על ידי אוקלהומה סיטי ת'אנדר, והפך לבחירת הדראפט הגבוהה ביותר שנבחרה אי פעם מאוניברסיטת גונזגה, ולבחירה הגבוהה ביותר ממדינת מינסוטה. הוא הצטרף לסגל הקבוצה לקראת ליגת הקיץ של ה-NBA, ובמשחק הבכורה שלו בטורניר קלע 23 נקודות והוסיף שבעה ריבאונדים, ארבעה אסיסטים וחטיפה בניצחון 98–77 על יוטה ג'אז. הולמגרן הוסיף באותו משחק גם שש חסימות, ושבר את שיא החסימות במשחק בודד בליגת הקיץ. ב-5 ביולי 2022 חתם על חוזה רוקי עם הת'אנדר.
ב-25 באוגוסט 2022 הכריזה הקבוצה כי הולמגרן ייעדר לאורך כל משחקי עונת 2022/2023 בשל פציעה שספג בכף רגלו במהלך טורניר ראווה.
סטטיסטיקות קריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2023/2024 | אוקלהומה סיטי | 82 | 82 | 29.4 | 0.530 | 0.370 | 0.793 | 7.9 | 2.4 | 0.6 | 2.3 | 16.5 |
| קריירה | קריירה | 82 | 82 | 29.4 | 0.530 | 0.370 | 0.793 | 7.9 | 2.4 | 0.6 | 2.3 | 16.5 |
סטטיסטיקות קריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |

| 2023/2024 | אוקלהומה סיטי | 10 | 10 | 34.5 | 0.496 | 0.260 | 0.758 | 7.2 | 2.1 | 0.7 | 2.5 | 15.6 |
| קריירה | קריירה | 10 | 10 | 34.5 | 0.496 | 0.260 | 0.758 | 7.2 | 2.1 | 0.7 | 2.5 | 15.6 |
הערות שוליים

↑  America’s No. 1 HS Basketball Recruit Commits to College Powerhouse, FanBuzz - Sports News - NFL | NCAA | NBA |  WWE, ‏2021-04-19 (באנגלית אמריקאית)
↑  Jason Jordan, A Look at Elite Center Chet Holmgren, SI All-American (באנגלית)
↑  Brian Bennett, Coveted recruit Chet Holmgren is headed to Gonzaga, but should we really be surprised?, The Athletic (באנגלית)
↑  KSTP Sports, Q&A: Chet Holmgren's parents, HS coach on Chet's journey to being top-3 NBA Draft pick, KSTP.com Eyewitness News, ‏2022-06-19 (באנגלית אמריקאית)
↑  David Gardner, Once 'A Pile of Bricks,' Chet Holmgren Is Now Basketball's Dream House, Bleacher Report (באנגלית)
1 2  Holmgren, No. 1 HS recruit, commits to Gonzaga, ESPN.com, ‏2021-04-19 (באנגלית)
↑  BIG STEPPER: Chet Holmgren's Game Keeps Growing, SLAM, ‏2019-11-28 (באנגלית)
↑  Minnehaha Academy 7-footer Chet Holmgren might be the most unique prospect in high school basketball - MaxPreps, MaxPreps.com, ‏2020-01-23 (באנגלית)
↑  Minnehaha Academy's Chet Holmgren is No. 1 in Class of 2021 rankings, Zagsblog, ‏2020-06-12 (באנגלית אמריקאית)
↑  Nation’s No. 1 Recruit Signs with Gonzaga, Gonzaga University Athletics (באנגלית)
↑  Gonzaga's Chet Holmgren impressive in debut, leads Gonzaga past Dixie State 97-63 | The Spokesman-Review, www.spokesman.com
↑  Timme Tabbed WCC Player Of The Year, wccsports.com (באנגלית)
↑  Paul Kasabian, Chet Holmgren, Gonzaga Fend off Georgia State's Upset Bid in March Madness Round 1, Bleacher Report (באנגלית)
↑  Zags' Holmgren, top NBA prospect, enters draft, ESPN.com, ‏2022-04-21 (באנגלית)
↑  Joe Mussatto, NBA Draft 2022: OKC Thunder selects Gonzaga's Chet Holmgren with No. 2 overall pick, The Oklahoman (באנגלית אמריקאית)
↑  Chet Holmgren, taken second overall, is highest drafted Minnesotan in NBA history, Star Tribune
↑  Oklahoma City Thunder 2022 NBA2K23 Summer League Roster | NBA.com, www.nba.com
↑  Oklahoma City Thunder vs Utah Jazz Jul 5, 2022 Box Scores | NBA.com, www.nba.com
↑  R. P. Salao, Chet Holmgren fires warning shot after breaking NBA Summer League record, ClutchPoints, ‏2022-07-06 (באנגלית אמריקאית)
↑  Thunder Signs First-Round Draft Picks, Chet Holmgren Ousmane Dieng and Jalen Williams, www.nba.com (באנגלית)
↑  Holmgren to miss '22-23 season with foot injury, ESPN.com, ‏2022-08-25 (באנגלית)
קוקוריקו (שיר של עדן בן זקן ועומר אדם)

"קוקוריקו" (באנגלית: "Kuku Riku") הוא סינגל שהוקלט על ידי הזמרת הישראלית עדן בן זקן והזמר הישראלי עומר אדם. השיר יצא לאור ב-2 ביולי 2020, בהוצאות חברות התקליטים פ.א.ל בע"מ, שרית הפקות וארומה מיוזיק, כסינגל השלישי מתוך אלבום האולפן החמישי של בן זקן, מועבט.
רקע וכתיבה

במאי 2020, הוכרז כי אדם ובן זקן נפגשו באולפן הקלטות והקליטו שיר חדש. ב-29 ביוני, אישרו אדם ובן זקן את הידיעה וחשפו את שם השיר. ב-1 ביולי, יום לפני צאתו, הודלף השיר. השיר השיר נכתב על ידי אדם ובן זקן, יחד עם אלעד טרבלסי, מאור תיתון, משה בן אברהם ואופק יקותיאל בשפות העברית, אנגלית, ערבית, איטלקית וספרדית, הופק על ידי משה בן אברהם ואופק יקותיאל, ומשלב בתוכו את סגנונות הפופ, המזרחית והדאנס.
וידאו קליפ

הווידאו קליפ הנלווה שצולם לשיר בוים על ידי אלי סברדלוב והועלה לערוץ היוטיוב של אדם ב-2 ביולי 2020, בסמוך לצאת הסינגל. עלות הפקת הקליפ מוערכת במאות אלפי שקלים. תוך פחות מיממה, צבר הקליפ למעלה מחצי מיליון צפיות. ונכון ל-17 בנובמבר 2020, יש לו 14 מיליון ציפיות ביוטיוב.
ביקורת

בטרם יציאתו, גררה עטיפתו של הסינגל ביקורת, על כך שבעטיפה נראים אדם ובן זקן עוטים כיסויי ראש ערביים מסורתיים, כאפיה וחג'אב בהתאמה. חאדר אבו סייף מהארץ ביקר את עטיפתו של הסינגל באומרו כי "התרבות הערבית צריכה להיות לגיטימית גם כשיהודי מתחתן עם ערבייה או כשערבי רוצה לגור לידכם. ואם ערבים אינם יכולים לעשות זאת, אז עומר אדם ועדן בן זקן אינם יכולים להתחפש לערבים", והוסיף כי "ברוב העולם כבר הבינו את הגזענות שקיימת בגניבת אלמנטים תרבותיים מעמים אחרים, בעיקר כשזה נעשה על ידי קבוצת הרוב אל מול מיעוט חלש".
אתר פרוגי סקר את השיר בחיוב באומרו, "השיר בלחן כיפי ומקפיץ, הם מעבירים את הסגנון הרגיל שלהם בשירים גם באנגלית ומדובר באחד השירים הטובים שיצאו לאחרונה".
בן שלו מהארץ סקר את השיר באומרו כי השיר מהווה כשיר מחאה וכ"קריאת השכמה לכל מי שנרקב מול הריאליטי", הוסיף כי "כמו בכל שיר מחאה טוב, הם לא עושים את זה באופן ישיר ופשטני. יש טקסט ויש סאבטקסט. זה מתחיל בבחירה שלהם לשיר את הסינגל החדש בבליל של שפות, שעטנז של אנגלית, ספרדית, איטלקית, ערבית ועברית. מעט מאוד עברית. נדמה שבעשותם כך הם שואלים: מי אנחנו בעצם? מה הפכנו להיות? איך קרה שאיבדנו את הזהות והלכידות הפנימית שלנו?". עוד אמר כי שם השיר, "קוקוריקו", הוא "קריאת השכמה, זמן להתעורר, כמו ששרו 'הדג נחש', רק בלי החפירה המיותרת של שתי מילים. בן זקן ואדם מנערים את האזרח הישראלי האדיש, הנרקב מול תוכניות הריאליטי, ומזכירים לו שביכולתו לשנות את המציאות", וסיים באומרו כי "אילו אמיר אוחנה היה עדיין שר המשפטים, ייתכן שהוא היה מורה על פתיחת חקירה נגד שני הזמרים בחשד להתססה והמרדה". דודי פטימר ממעריב סקר את השיר בשלילה אף הוא, באומרו כי "מבחינה מלודית, השיר לא מתרומם יותר מדי, הפזמון לא קליט ולא ממנף את הבתים שגם ככה נשמעים מהונדסים וטכניים מדי כשמוסיף למוטיב ה"מסחרה" של השיר שחסרים בו רגש, התלהבות ואנרגיות", והוסיף ש"הדבר היחיד שאפשר לזקוף לזכותם של השניים זה הקליפ המושקע בסגנון המערב הפרוע שניכר כי נעשתה בו עבודה ניכרת, אך בעיני השיר יישמע יותר טוב לו אצפה בקליפ בלבד ואדאג לשים את השיר על מיוט" וכי "מלבד פספוס, אכזבה וקקופוניה של צלילים – אין בשיר הזה כלום".
יוסי חרסונסקי העניק לשיר ציון של שלושה כוכבי זהב מתוך חמישה, תוך שנתן לשיר ביקורת מעורבת, באומרו כי השיר הוא "עוד גימיק שנראה יותר כפרסומת מושקעת לצמד".
נדב מנוחין מוואלה! NEWS גם ביקר את השיר באופן שלילי, תוך שסיים את הביקורת באומרו, "עומר אדם, האיש והמהפכה של השמחה, רגיל לפזר דאחקות בשירים שלו. גם עדן בן זקן עושה את זה לא מעט. במדינה שבה זמרים חלולים לוקחים את עצמם ברצינות כה רבה - עצם הנוכחות שלהם מרעננת. אבל שניהם קרובים למקום שבו העניין הזה ממצה את עצמו. בפרט אדם, שמאז "שני משוגעים" עוד לא הוציא סינגל באותה רמה. אם שני הזמרים המצליחים ביותר בישראל נפגשים, לא עדיף כבר להוציא משהו טיפה יותר רציני מאשר את הבדיחה הפרטית הזאת?".
שחר אמאנו גם ביקר את השיר באופן שלילי, באומרו כי השיר הוא "במילים פשוטות עלבון לקהל ששומע אותו... מה שקורה במקרה הזה נשמע כמו שאריות של כמה שירים שרותכו יחד בצורה הכי גסה שיש... רשימת הכותבים... הייתה אמורה לייצר יותר, אבל התוצאה הסופית כל כך מביכה, שרק הקליפ המוזר שלו מתעלה עליה... מי שמוציא שיר כזה לא מכבד את הקהל שלו וחושב שהוא יכול לסבול הכל.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ישראל | מדיה פורסט ישראל | 2 |  |
|  ישראל | המצעד הרשמי של גלגלצ | 6 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 22 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 2 ביולי 2020 | הזרמת מוזיקה • הורדה דיגיטלית | פ.א.ל • שרית • ארומה |  |
קלרנס גאגנון

| --- | --- |

 לידה:  8 בנובמבר 1881 מונטריאול, קנדה 
 פטירה:  5 בינואר 1942 (בגיל 60) מונטריאול, קנדה 
 מקום קבורה:  Notre Dame des Neiges Cemetery 
 מקום לימודים:  אקדמיה ז'וליאן 
 הושפע על ידי:  Edmond Dyonnet, ויליאם ברימנר, Joseph Saint-Charles, Jean-Paul Laurens, Ludger Larose 
 פרסים והוקרה:  חבר האקדמיה הקנדית המלכותית לאמנויות 
 
קלרנס גאניו (באנגלית:Clarence Gagnon‏; 8 בנובמבר 1881 – 5 בינואר 1942) היה צייר, שרטט, חרט ומאייר צרפתי-קנדי, ממחוז קוויבק. הוא ידוע בזכות ציורי הנוף שלו של אזור מזרח קוויבק.
ביוגרפיה > ראשית חייו

קלרנס אלפונס גאניו נולד במונטריאול, קוויבק ב-8 בנובמבר 1881. הוא היה בנו של אלפונס א. גאניו ואם אנגליה שהתעניינה בספרות. חלק מילדותו בילה בסנט רוז, כפר מצפון למונטריאול. בתחילת חייו, אמו עודדה אותו ללמוד ציור, אך אביו רצה שהוא יהפוך לאיש עסקים.
הוא למד אצל ויליאם ברימנר באגודת האמנות במונטריאול בשנת 1897. מתוך רצון לשפר את הידע שלו באמנות, נסע לאקדמיה ז'וליאן בפריז ולמד אצל ז'אן פול לורנס בשנים 1904–1905. לפני שחזר לקנדה בשנת 1909, בילה גאניו זמן בציור בצרפת ובאיטליה.
קריירה

כשחזר לקנדה התגורר בביי-סן פול, שם הפיק ציורים רבים המתארים את הטבע ואת העם הקנדי. הוא פיתח סגנון חדש של נוף חורפי שהורכב מהרים, עמקים, צבעים עזים וקווים מפותלים. הוא הפך לחבר באקדמיה המלכותית לאמנויות בקנדה בשנת 1922.
גאניו נסע לוונציה, רואן, סן מאלו ולקוויבק כדי לצייר נופים והתפתח גם לכיוון הסגנונות המודרניים. הוא התגורר בצרפת בין השנים 1924–1936.
בשנת 1919 התחתן גאניו עם לוסיל רודייר, גם היא תלמידתו של ויליאם ברימנר.
גאניו נפטר ב-5 בינואר 1942 ונקבר בבית העלמין נוטרדאם-דה-נייגס במונטריאול.
מורשת

ציוריו ותחריטים שלו מתקיימים באוספים רבים ברחבי קנדה, כולל הגלריה הלאומית של קנדה באוטווה, הגלריה לאמנות של אונטריו בטורונטו, אוסף האמנות הקנדית מקמייקל בקלינבורג, אונטריו, מוזיאון מונטריאול לאמנות יפה, המוזיאון הלאומי דה ביו-ארטס דו קוויבק בעיר קוויבק, הגלריה לאמנות של אלברטה באדמונטון, מוזיאון ניו ברונסוויק בסנט ג'ון, הגלריה לאמנות של ווינדזור, הגלריה לאמנות של גאלף, והגלריה לאמנות בוונקובר.
עבודתו של גאניו נמצאת גם בבעלות אוספים מחוץ לקנדה, כולל באנגליה מוזיאון ויקטוריה ואלברט בלונדון, הגלריה לאמנות ווקר בליברפול וגלריה לאמנות מנצ'סטר, וכן בארגנטינה ובצרפת.
הערות שוליים

↑  "Clarence Gagnon"
↑  National Gallery of Canada
↑  Royal Canadian Academy of Arts - Académie royale des arts du Canada, web.archive.org, ‏2011-05-26
↑  "Clarence Gagnon , Canadian Artists Series, Albert H. Robson, The Ryerson Press"
| --- | --- |
בקרת זהויות :  BnF: cb13737741m (data)  GND: 118918745  ISNI: 0000 0000 7357 1446  LCCN: n82066393  RKD: 29942  SNAC: w60w0kkf  SUDOC: 124958451  Trove: 1207043  ULAN: 500025967  VIAF: 102148995952559751706   WorldCat (עם VIAF): 102148995952559751706
קבוצת +10

כרזה לתערוכת "קבוצת עשר פלוס - מיתוס ומציאות" במוזיאון תל אביב, 2008.
"קבוצת +10" ("עשר פלוס") הייתה התאגדות של עשרה אמנים ישראלים, שנוסדה ב-8 באוגוסט 1965 בביתו של הצייר רפי לביא ברמת גן ופעלה עד ספטמבר 1970. בתקופה זו הציגה הקבוצה עשר תערוכות.

מייסדי "קבוצת +10" היו עשרה אמנים: רפי לביא, בוקי שוורץ, ציונה שמשי, פנחס עשת, טוביה בארי, אורי ליפשיץ, מתי בסיס, מלכה רוזן, יוסי גטניו ובני אפרת. מטרת ההתאגדות הייתה לאפשר לאמנים צעירים להציג בתקופה שבה היו גלריות מעטות, שבהן הציגו בעיקר אמנים מוכרים ומכובדים. במשך חמש שנות פעילותה הציגה הקבוצה, יחד עם אמנים אורחים (שנקראו "פלוס"), עשר תערוכות בנושאים שונים, בהם "ונוס", "בעָגול", "עבודות גדולות", "באדום" ו"מיניאטורות", כולן בתל אביב, בחללי התצוגה הבאים: משכית, בית האמנים (אלחריזי), ארבע תערוכות בגלריה גורדון, גלריה מסדה, גלריה כץ, גלריה 220 וגלריה דוגית. בתערוכות אלה השתתפו 74 אמנים (ויש הגורסים יותר מ-100), וביניהם המשורר דוד אבידן, יאיר גרבוז, יגאל תומרקין וחנוך לוין.
היסטוריה

"קבוצת +10" הוקמה על רקע התארגנות נגד מנהל מוזיאון תל אביב, שרצה לקיים תערוכה של אמנים צעירים אך לא כלל בתוכה כמה אמנים שחשו מקופחים. רפי לביא ארגן 30 אמנים שהחרימו את התערוכה, עד שמנהל המוזיאון נכנע וקיבל אליה גם את האחרים. הצלחת ההתארגנות הביאה את היוזמים להקים קבוצה שמנתה כאמור עשרה חברים בבסיסה, ואליה נועדו להצטרף בכל תערוכה אמנים נוספים.
הקבוצה הביאה את בשורת האוונגרד האירופי והאמריקני לישראל - התייחסותה לאמנות הייתה חדשנית ורעננה. חשיבותה של הקבוצה בניסיונה ליצור אווירה חברית יותר בקרב האמנים, וכך לחסל את האווירה התועלתנית ששלטה עד אז בקהילה האמנותית בישראל.

חברי הקבוצה הרבו להשתעשע עם יצירות אמנות שונות מאלה שנהגו ליצור בסטודיו הפרטי שלהם, לצאת מהמסגרת המקובלת על ידי אתגרים חיצוניים מלאכותיים שנקבעו בנושאי התערוכות, וכך הצליחה "+10" לגרום להתעניינות וסקרנות אצל הקהל הרחב, וגם לעורר עניין בקרב בעלי הגלריות ומנהלי המוזיאונים, ובצורה זו הביאה לקידומה.
הקבוצה נעדרה בסיס אידאולוגי-אמנותי כלשהו, והיא גם לא הכריזה על עצמה ככזו. יוזמיה ביקשו לקבץ יחד מבחר כמעט אקראי של אמנים, כדי להפיח רוח חדשה באמנות המקומית, כמו זו שנשבה בעולם באותה תקופה. לפיכך הובטח לאמנים חופש אמנותי מלא ומקום לתצוגה בתערוכות מגוונות ומתוקשרות. 

החברים המייסדים כתבו אמנה, תוכננו תוכניות חומש ונוסח תקנון, אך בדרך השתבשו דברים רבים, והתוכניות המבטיחות נחלו כישלונות ואכזבות. המייסדים נפוצו לכל עבר והכוונות לאופן פעולה דמוקרטי נכשלו. בשלב מסוים חדלה הקבוצה להתקיים והפכה למעשה לקבוצת "רפי פלוס", שקיומה רק בתערוכות ובדיון התקשורתי. כך הפכה "+10" בעיני הציבור הישראלי למבשרת האוונגרד האמנותי בארץ. אמנים ידועים ומבוססים ביקשו להציג בתערוכות הקבוצה, אף על פי שהקבוצה כבר למעשה לא הייתה קיימת, כדי להיות מזוהים עם הקִדמה והרעננות שלה.

המיתוס של הקבוצה המשיך להתבסס, והיא חדרה אט אט לזיכרון הקולקטיבי של האמנות הישראלית כנושאת הדגל של האוונגרד הישראלי, אף על פי שרפי לביא עצמו התנגד לתיוג האמנות של הקבוצה כאוונגרד.
רפי לביא, היוזם והמקים של הקבוצה, הוא היחיד שהציג בכל עשר התערוכות שלה. שנות פעילותה של "+10" היו השנים החשובות ביותר לכינון מעמדו של לביא כאיש החזק באמנות הישראלית בעשורים שלאחר מכן. בשנת 1970 הגיע לביא למסקנה שיש לו אלטרנטיבות טובות יותר להצגת אמנים צעירים והחליט לפרק את הקבוצה סופית, אחרי שכבר בדצמבר 1966, לאחר "תערוכת הפרח", הכריז לראשונה על פירוקה.
בשנת 2008 עלתה במוזיאון תל אביב לאמנות התערוכה "קבוצת עשר פלוס - מיתוס ומציאות", ובה רבות מהיצירות שהוצגו בתערוכות השונות של קבוצת +10. את התערוכה אצר בנו כלב. רפי לביא מת במהלך ההכנות לתערוכה.